Liefdesdriehoek lei glo tot mesdoodArgieffoto ŉ Getroude man is Woensdagaand in Johannesburg vermoor omadat hy na bewering in ŉ liefdesdriehoek betrokke was. Konst. John Serala, woordvoerder van die Moroka-polisie, het gesê die slagoffer, wat met twee vroue getroud was, het in Phiri in Soweto betrokke geraak in ŉ bakleiery oor ŉ meisie. “Die meisie se ander kêrel het tydens die bakleiery ŉ mes uitgeruk en die getroude man gesteek,” het Serala gesê. Die man is na die Chiawelo-kliniek geneem, waar hy met sy aankoms dood verklaar is. Die ander man is in hegtenis geneem. Hy sal na verwagting Vrydag in die Protea-landdroshof verskyn op aanklag van moord.